
Kasutusloa andmine ( Albert-August Tiimanni tn 20)

1. ASJAOLUD JA MENETLUSE KÄIK:

18.07.2019 ehitisregistri keskkonda laekus läbivaatamiseks Albert-August Tiimanni tn 20  kinnistul asuvas kaubanduskeskuse hoones telgedes 1-4 x E-G ümberehitatud kaubandusruumidele kasutusloa taotlus nr. 1911371/13166-1. Taotlusele on lisatud ehitusprojekt, ehitusdokumentatsioon.
08.07.2019 ehitisregistri  keskkonnas, koduleht www.ehr.ee,  on genereeritud kasutusloa eelnõu nr  1912371/10937,  menetluse nr 179000, ning eelnõu suunatud Päästeameti Ida Päästekeskusele ning järelevalveosakonnale kooskõlastamiseks.

Kasutusloa menetlus toimus ehitisregistri elektroonilises keskkonnas. Ehitusdokumentatsioonis  on avastatud puuduseid ning ehitisregistri elektroonilise keskkonna kaudu kasutusloa taotlus on mitu korda tagastatud puuduste kõrvaldamiseks.

Ehitusseadustiku § 130 lõike 2 punkti 2 kohase kontrolli kohta on 19.07.2019 koostatud akt, milles ehitise ülevaatuseks kaasatud isikud avaldavad oma arvamust ehitiste kohta kasutusloa andmiseks. 

25.07.2019 ehitusettevõtja on tagastanud ehitiste nõuetele vastavuse kontrollimise akti. Kõik kaasatud isikud, ehitusettevõtja, omanikujärelevalve vastutavad spetsialistid ning hoone omaniku esindaja hindasid Albert-August Tiimanni tn 20 kinnistul asuvas kaubanduskeskuse hoones telgedes   1-4 x E-G ümberehitatud kaubandusruumid vastavaks nõuetele ning ehitise nõuetele vastavuse kontrollimise aktil kinnitasid oma allkirjadega, et ehitusseadustiku § 55 loetletud põhjused kasutuslubade väljastamisest keeldumiseks puuduvad.

03.10.2019 ehitisregistri elektroonilisse keskkonda kõrvaldatud puudustega kasutusloa taotlus nr   1911371/13166-3 laekus edaspidiseks menetlemiseks. On genereeritud uus kasutusloa eelnõu nr   1912371/10937-3.

10.10.2019 ehitisregistri elektroonilises keskkonnas kõik kaasatud isikud  kooskõlastasid kasutusloa taotluse kasutusloa väljastamiseks. 

Seega ehitusseadustiku § 55 kohaselt Albert-August Tiimanni tn 20  kinnistul asuvas kaubanduskeskuse hoones telgedes 1-4 x E-G ümberehitatud kaubandusruumidele kasutusloa andmisest keeldumise põhjused puuduvad ning võib anda kasutusloa kõrvaltingimustega

2.   ÕIGUSLIKUD ALUSED:
2.1. Ehitusseadustiku § 50 lg 5 kohaselt ehitise osale võib anda osakasutusloa, kui ehitise osa on valmis ning täidetud on õigusaktides esitatud nõuded, eelkõige nõue, et ehitist on võimalik ohutult kasutada.

2.2. Ehitusseadustiku § 51 lg 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.3. Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2    

       kohaselt järelevalve osakonna põhiülesandeks on ehitus- ja kasutuslubade taotluste 

       menetlemine ning linnavalitsuse vastavasisuliste korralduste ettevalmistamine, mille 

       alusel toimub ehitusloa või kasutusloa andmine, muutmine, kehtetuks tunnistamine või 

       andmisest keeldumine.

3. OTSUS:  
Väljastada Albert-August Tiimanni tn 20  kinnistul asuvas kaubanduskeskuse hoones telgedes 1-4 x E-G ümberehitatud kaubandusruumidele kasutusluba, ehitatud ehitusprojekti töö nr 091118, projekteerija OÜ Tito Arhitektid, kohaselt.

4.RAKENDUSSÄTTED:

4.1. Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

